钦定古今图书集成/历象汇编/庶征典/第140卷 > 《管窥辑要》 > 隋
## 钦定古今图书集成/历象汇编/庶征典/第140卷 > 《管窥辑要》 > 隋

### 文帝开皇六年霍洲有老翁化为猛兽

按《隋书文帝本纪》。不载。　　按《五行志》云云。

开皇七年，有“桑门变为蛇。”

按《隋书文帝本纪》。不载　　按《五行志》。“七年有桑门变
为蛇。尾绕树而自抽。长二丈许。”

### 仁寿四年六月长人见于雁门

按《隋书文帝本纪》云云。　按《五行志》。仁寿四年。有人
长数丈。见于雁门。其迹长四尺五寸。

### 炀帝大业元年雁门妇人生角

按《隋书炀帝本纪》，不载。　按《五行志》，大业元年，雁门
人房回安母，年百岁，额上生角，长二寸。《洪范五行传》
曰：“妇人阴象也。角，兵象也，下反上之应。”是后天下果
大乱，阴戎围帝于雁门。

大业四年，雁门妇人生肉卵。

按《隋书炀帝本纪》。不载。　按《五行志》，“四年雁门宋谷
村有妇人生一肉卵。大如斗。埋之。后数日，所埋处云
雾尽合。从地雷震而上。视之洞穴，失卵所在。”

大业六年，赵郡有婢产物大如卵。有盗自称“弥勒”，入
建国门。

按《隋书炀帝本纪》：“六年春正月癸亥朔旦有盗数十
人，皆素冠练衣，焚香持花，自称弥勒佛，入自建国门。
监门者皆稽首。既而夺卫士仗，将为乱，齐王暕遇而
轨之。于是都下大索，与相连坐者千馀家。”　按《五行
志》：“后三年杨元感作乱，引兵围洛阳，战败伏诛。”　又
按志：“六年，赵郡李来王家婢产一物，大如卵。”

大业八年，有狂人大呼唱“贼。”

大业十二年，狂人又大呼。

按《隋书炀帝本纪》，不载。　按《五行志》，“八年，有澄公者，
若狂人，于东都大叫唱贼，帝闻而恶之。明年，元感举
兵围洛阳。十二年，澄公乂叫贼，李密逼东都，孟让烧
丰东都市而去。